मेरी कोशिश होती है कि मैं सिर्फ चरित्र को न निभाऊं, मैं चरित्र निभाने के साथसाथ कहानी को भी ले कर चलता हूं. दूसरी बात, मैं हर चरित्र को ले कर तैयारी करता हूं. सैट पर हर सीन के फिल्मांकन से पहले मैं अपनी तरफ से निर्देशक को 4-5 तरीके से उस सीन को कर के दिखाता हूं और उसे चुनने का मौका देता हूं कि उसे क्या चाहिए. कलाकार के तौर पर निर्देशक के सामने चौइस रखना हमारा काम है. मेरी राय में कलाकार को संकोची और बेशर्म दोनों होना चाहिए.